hu hu hu hu hu hu hu hu en pt es id hu hu hu hu sk hu hu hu hu hu hu sk hu hu es hu hu hu hu hu hu hu hu hu hu hu hu hu hu en hu ca en en en en az hu hu hu de hu de hu de hu de hu hu hu es hu hu hu hu hu hu hu hu hu hu hu hu hu hu hu es pt es en en es pt hu en hu
Mátol kezdődik a Zsolnay Fényfesztivál – pécsiérték.hu
Több színes programot kínál szeptemberben a Duna-Dráva Nemzeti Park
A Magnus Aircraft Fusión 212 kisrepülőgépe bemutatkozik az Egyesült Államokban
Pécs díszpolgára lett Uhrik Teodóra táncművész
Könyvbemutatót tart Bognár Papp Irén Pécs Város Napján
Megújult a Zrínyi-várat övező park Szigetváron
Mátol kezdődik a Zsolnay Fényfesztivál
Facebook Twitter Tumblr Pinterest
Csaknem 150 programmal, köztük egyedülálló látványosságokkal várja a látogatókat a pécsi Zsolnay Fényfesztivál csütörtöktől vasárnapig.
A rendezvényen a világ legjobb fényfestői mérkőznek meg egymással, nemzetközi versenyükön kiderül, hogy “ki tudja legjobban elvarázsolni” a pécsi székesegyházat.
A minden évben több tízezer érdeklődőt vonzó Zsolnay Light Art Nemzetközi Fényfestőverseny során a székesegyház homlokzatán elevenednek meg pénteken, szombaton és vasárnap este a háromdimenziós fényalkotások. A fesztiválon tíz – köztük japán, olasz, ecuadori, spanyol, francia, román, német és magyar – fényművész mutatkozik be.
A fényfesztiválon Pécs 23 helyszínén láthatók fényfestések és fényinstallációk, ezek alkotják a Fény Útját, amely éjjel egy “káprázatos mesevilágba” vezeti a látogatókat.
New York, Hong Kong, Amszterdam és Toronto után Magyarországon a Zsolnay Fényfesztiválon debütál a Talking Heads (Beszélő fejek) című grandiózus fényalkotás is. A Színház tér előtti szökőkútban megelevenedő alkotás részeként 4 ezer ledből álló két emberi fej fénnyel kommunikál egymással, meghökkentő élményt nyújtva.
A többszörösen díjazott olasz fuse* művészeti stúdió fényalkotása a párhuzamos univerzumok örök születését és halálát ábrázolja látványos fényinstallációja révén. Bordos László Zsolt installációja pedig a háromdimenziós Tér és az Idő meditatív megtapasztalására hívja a látogatókat.
Lesz a fesztiválon mágikus fénykert, fényszőnyeg, érintéssel vezérelhető világító mandala, szivárványcsúszda és “lomb koronázás” is, amely bemutatja, hogy miképp lehet organikusan átszőni fénnyel a természet formáit.
Nemcsak este, hanem napközben is izgalmas programok várják a látogatókat: koncertek, utcaművészeti produkciók, akrobatikus cirkuszi előadások, valamint nemzetközi utcaszínházi, tánc-cirkuszi és tűzzsonglőr-produkciók is szerepelnek a programban.
A perui-brazil Equilibra több mint 20 országban mutatta már be előadását, amely egy szerelmi történetet feldolgozó tűzshow kötéltánccal fűszerezve. A Nagy-Britanniából érkező Joli Vyann társulat a cirkusz, a tánc és a színház innovatív fúzióját hozza létre előadásaiban. Bemutatkozik Pécs első varieté társulata is, a Savage Works: legújabb előadásuk, a MAZE egy útvesztőbe vezet.
A közleményben kiemelték, hogy a Fény útjának most első alkalommal a belvároson kívül is lesz állomása: a Pécsi Tudományegyetemmel együttműködésben az Általános Orvostudományi Kar új campusán lesz látható egy 6 méter magas fényinstalláció, amely egy neuronhálózat részletét formázza meg, melyen belül a fénynyalábok az idegsejtek közötti információ áramlását jelképezik.
A közleményben felhívták a figyelmet arra, hogy a Fény útja helyszínei a jelenlegi szabályozások alapján szabadon látogathatók,
míg a Zsolnay Light Art Fényfestőverseny, az utcaművészeti programok és koncertek látogatásához védettségi igazolvány szükséges.
A programok nagy része ingyenes, de a Fény útja extra helyszínei egy karszalag megváltásával látogathatók.
A rendezvény részletes programja a www.fenyfesztival.hu oldalon olvasható.
Click to share on Facebook (Opens in new window)
Click to share on Twitter (Opens in new window)
Click to share on Tumblr (Opens in new window)
Click to share on Pinterest (Opens in new window)
programok Zsolnay Fényfesztivál Zsolnay Light Art Nemzetközi Fényfestőverseny
Online is követhető jótékonysági előadás lesz a pécsi Bóbita Bábszínházban
Kutyafuttatókat is eladna Kertvárosban a baloldali városvezetés
Fejenként közel kétmilliós támogatás segítheti a szakképzett fiatalok elhelyezkedését
Aszfaltozzák a Szigeti út – Tüzér utcai kereszteződést
A városfejlesztési terveket hamarosan le kell adni…
Ön szerint milyen városképe legyen a jövőben Pécsnek?
Pécsi polgárok hívták életre a Pécsi Értékközösség...
BIOKOM Dr. Őri László előadás fejlesztés felsőoktatás felújítás Janus Pannonius Múzeum Kerek Világ Alapítvány kiállítás koronavírus Kővári János oltás orbán viktor Pannon Filharmonikusok programok Pécsi Nemzeti Színház pécsi tudományegyetem támogatás
© Copyright 2022, Minden jog fenntartva. |  Pécsi Értékközösség Alapítvány
Facebook Twitter WhatsApp Telegram